Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 930

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik 36—49% 4.2. Főbb képzési szakaszok, témakörök és ezek kreditszáma 4.2.1. Alapozó ismeretek: 16—25 kredit — filológiai alapismeretek: bibliográfiai, könyvészeti alapismeretek, hagyományos és modern textológia, — bevezető nyelvészeti stúdiumok: a nyelvtudomány könyvészete, bibliográfiai alapismeretek, nyelvészeti proszemináriumok. 4.2.2. Törzs- és szakképzés: 74—83 kredit — irodalomelmélet: verstan, retorika, poétika, irodalomtudományi iskolák, elmélettörténet, esztétika, — magyar irodalomtörténet: műfajok, életművek, poétikai törekvések a kezdetektől napjainkig, — világirodalom: műfajok, életművek, poétikai törekvések, az antikvitástól a posztmodernig, — a magyar nyelv rendszere (hangtana, alaktana, lexikológiája, szószerkezettana, mondattana, szövegtana, jelentéstana) és a magyar nyelv rendszerének története; a magyar nyelv leírása elméleti és általános nyelvészeti, nyelvtipológiai alapon, — a magyar nyelv eredete: uráli összehasonlító nyelvészet, uráli nyelvek és kultúrák, — nyelv—egyén—társadalom: szociolingvisztika, dialektológia, nyelvpolitika, nyelvi tervezés és nyelvi norma, nyelvi kontaktusok: areális nyelvészet, kétnyelvűség, pszicho- és neurolingvisztika, — alkalmazott nyelvészeti stúdiumok: stilisztika, retorika, nyelvművelés, helyesírás, lexikográfia, névtan, számítógépes nyelvészet, a magyar mint idegen nyelv.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes